1937

**1937. aasta** (**MCMXXXVII**) oli 20. sajandi 37. aasta.

## Sündmused maailmas

### Jaanuar
* 11. jaanuar – Poola tunnustas Itaalia impeeriumi.
* 12. jaanuar – Benito Mussolini sai lenduridiplomi.

### Veebruar
* 12. veebruar – paavst tunnustas Itaalia impeeriumi.
* 15. veebruar – Kyösti Kallio valiti Soome presidendiks.

### Märts
*15. märts – Chicago Cooki haiglas loodi maailma esimene verepank, kus hoiti ülekanneteks külmutatud verd.

### Aprill

* ...

### Mai
* 27. mai – avati San Francisco Kuldvärava sild, mille esimesel päeval ületas 200 000 inimest.

### Juuni

* ...

### Juuli
*1. juuli – Suurbritannias alustas tööd maailma esimene telefonitsi kättesaadav päästeteenistus.
*9. juuli – Eestisse jõudis allveelaev Lembit.

### August

* ...

### September
* 5. september – Sääksmäkil avati Pehr Evind Svinhufvudi ausammas.

### Oktoober
* 16. oktoober – Soome presidendile Kyösti Kalliole kingiti Eesti Entsüklopeedia.

### November
* 6. november – Eesti saadik Hans Rebane lahkus Soomest.

### Detsember
*21. detsember – Los Angeleses esilinastus esimene täispikk värviline multifilm, Walt Disney "Lumivalgeke ja 7 pöialpoissi".

## Sündmused [[Eesti]]s
* 1.–3. jaanuar – valiti Eraettevõtete Ametnikkude Koda.
*1. jaanuar – soomlased avaldasid kõigi aegade amatöörmaadlejate maailma edetabeli, milles eestlastel oli kaks esikohta: parim kärbeskaallane Eduard Pütsep ja raskekaallane Kristjan Palusalu. Peale selle hinnati elukutselistest parimaks Georg Lurich Aleksander Abergi ees.
* 12. jaanuar – avati Käsitööstuskoda, koja esimeheks valiti ja kinnitati majandusministri poolt Aleksander Naeres, kes valiti koja juhatuse poolt ka Rahvuskogu teise koja liikmeks; koja esindajaks Riigi Majandusnõukokku valiti Mihkel Andreesen.
* 12. jaanuar – Kodumajanduskoja juhatus valis Linda Eenpalu Rahvuskogu teise koja liikmeks.
*16. jaanuar – Tallinnas avati hotell Palace.
* 26. jaanuar – Tallinnast algas järjekordne Monte Carlo tähesõit. Tähesõidust võttis osa ka Karl Siitan oma Nashiga.
* 28. jaanuar – Tallinnas toimus Ühistegevuskoja teine üldkoosolek.
* 2. veebruar – Tallinnas avati kohvik Kultas.
* 3. veebruar – põletati Caritase 1936. aasta väljaande postmarkide ülejääk (209 999 tk).
* 6. veebruar – Riia Stars võitis Chicago Tribune'i karika, võites finaalkohtumises Tartu NMKÜ-d tulemusega 26:22.
* 10. veebruar – Rudolf Vaharo nimetati kodanliku õhukaitse ja tuletõrje juhatajaks.
* 16. veebruar – avati Eraettevõtete Ametnikkude Koda, koja esimeheks valiti Aleksander Oinas.
* 18. veebruar – Rahvuskogu alustas tööd.
* 18. veebruar – Pärnus asutati spordiselts Kalev.
* 20. veebruar – Allveelaevastiku Sihtkapitali keskjuhatuse esimees Johan Pitka andis riigivanem Konstantin Pätsile üle sihtkapitali poolt kogutud 80 000 krooni. 
* 23. veebruar – riigivanem Konstantin Päts esitas Rahvuskogule Eesti Vabariigi põhiseaduse eelnõu.
* 26. veebruar – Jaan Masing valiti Majaomanikkude Koja esimeheks.
* 26. veebruar – Pavel Volkonski eestistas oma perekonnanime Undipojaks.
* 28. veebruar – toimusid Eesti meistrivõistlused murdmaasuusatamises, kus Vello Kaaristu võitis kõigil kolmel distantsil esikoha.
* 28. märts – Riias toimusid Euroopa meistrivõistlused jääpurjetamises, kus Etienne Gahlnbäck tuli neljandat ja Erik Holst viiendat korda meistriks.
* 1. aprill – kaitsevägi nimetati ümber sõjaväeks ja Kaitseministeerium Sõjaministeeriumiks.
* 1. aprill – hakkas kehtima Steriliseerimise seadus.
* 9. aprill – Tallinnas lõppes kolm päeva kestnud poksi kolmikturniir, kus osalesid Eesti, Saksamaa ja Läti poksijad. Turniiri võitis üllatusega Eesti, kes Saksamaad võitis 5:3 ja Lätit 7:1, Saksamaa võitis Lätit 8:0.
* 12. aprill – Tallinna raekojas vannutati Tallinna börsi- ja sadamaartelli 72 liiget.
* 16. aprill – ilmusid müügile esimesed ETK jalgrattavabrikus valmistatud jalgrattad.
*16. aprill – Riigi Majandusnõukogu otsustas pooldada Eestisse välistööliste (peamiselt Poolast) toomist.
* 20. aprill – Kilingi-Nõmme alevi II algkooli põleng: Kilingi-Nõmme algkoolis hukkus kinoseansil põlema läinud filmilindi pärast 17 kooliõpilast, vigastada sai 50.
* 30. aprill – lõppes Eesti Entsüklopeedia trükkimine.
* 7. mai – Riias lõppesid Euroopa meistrivõistlused korvpallis, kus Eesti jäi viiendaks, võitis Leedu.
* 22. mai – Pariisis lõppesid Euroopa meistrivõistlused Kreeka-Rooma maadluses.
* 27. mai – avati puitkonstruktsioonist Kadrioru tennisehall.
* 28. mai – Vabariigi Valitsus otsustas likvideerida Aidu, Loosi ja Õisu valla ja asutada Paistu valla.
*Mais hakkas Tartus ilmuma ajakiri Akadeemia.
* 3. juuni – Kaunases toimus Eesti-Leedu maavõistlus jalgpallis, mille Eesti võitis 2:1.
*17. juuni – Pärnus avati Rannahotell.
* 20. juuni – Stockholmis pidas Eesti meeskond 1938. aasta jalgpalli maailmameistrivõistluste valikmängu Rootsiga, kus Eesti kaotas 2:7.
* 20. juuni – Soomes Kuopios toimus Eesti-Soome neljas maavõistlus kergejõustikus, kus Eesti kaotas 91:100.
* 21. juuni – riigivanem Konstantin Päts andis kätte esimesed Valgetähe teenetemärgid.
* 1. juuli – riigivanem Konstantin Päts sõitis Orule puhkust veetma.
* 16. juuli – riigivanem Konstantin Päts naasis Tallinna.
* 17. juuli – valmis Türi raadiosaatejaama mast-antenn, mis oli 197 meetri kõrgune ja mis tagas riigi Ringhäälingu kuuldavuse kogu Eestis.
* 28. juuli – Rahvuskogu üldkoosolek võttis vastu uue Eesti Vabariigi põhiseaduse.
* 31. juuli – Konstantin Päts valiti Voka valla aukodanikuks.
* 5. august – riigivanem võttis vastu Voka vallavanema Ernst Voormansiku ja vallavolikogu esinduse, kes andsid talle üle valla aukodanikuks valimise diplomi.
*10. august – Tallinnas võeti pidulikult vastu laskmise MM-ilt saabunud sportlasi, kes võitsid kokku 85 kuld-, 54 hõbe- ja 31 pronksmedalit.
* 12. august – riigivanem Konstantin Päts pani nurgakivi Kadrioru Administratiivhoonele.
* 13. august – Ungari saadik Bela de Török esitas oma volitused riigivanem Konstantin Pätsile.
* 14. august – riigivanem Konstantin Päts asutas Eesti Vabariigi Põhiseaduse mälestusmärgi.
* 17. august – riigivanem Konstantin Päts kuulutas välja uue Eesti Vabariigi põhiseaduse.
* 17. august – riigivanem Konstantin Päts jagas välja 149 Eesti Vabariigi Põhiseaduse mälestusmärki, neist 32 I klassi mälestusmärgid.
* 20. august – Tallinna külastas Eesti aukonsul Ecuadoris Aagard Anders Bjarner.
*29. august – Iru linnusesse paigutati sümboolne garnison (Kaitseliidu Iru kompanii).
* 30. august – 2. september – toimus riigivanem Konstantin Pätsi visiit Soome.
* 1. september – asutati Riigi Viljasalv.
* 3. september – uus põhiseadus avaldati Riigi Teatajas, algas 120-päevane üleminekuperiood, mille kestel oli Konstantin Pätsi ametinimetuseks riigihoidja.
*7. september – Tallinnas toimus Eesti Aeroklubi asutamiskoosolek.
* 11. september – Artur Tupits määrati põllutööministriks ja astus ametisse.
* 12. september – kaitseseisukorda pikendati aasta võrra.
*24. september – riigihoidja andis dekreedina ülikoolide seaduse, millega asutati Tallinna Tehnikainstituut; lõppes Eesti Üliõpilaste Seltsi ja Tartu Ülikooli hegemoonia.
* 1. oktoober – algas Allveelaevastiku Sihtkapitali vanametallide kogumise võistluskorjandus allveelaevade hävitajate soetamiseks.
* 3. oktoober – õnnistati ametisse Narva ja Irboska piiskop Pavel (Dmitrovski).
* 3. oktoober – Tallinnas lasti vette meremärkide panija Merepoeg.
* 9. oktoober – avati Tartu Kutseesinduste Kodu.
* 10. oktoober – avati Tõravere raudbetoonsild Elva jõel.
* 21. oktoober – toimusid Konstantin Pätsi sünnikoha tähistamise talgud. 
* 23. oktoober – pandi nurgakivi Kodumajanduse Instituudile.
* 23. oktoober – Jõhvi lähistel toimunud puurimistel jõuti rauamaagi lademeni.
* 23. oktoober – Tartus ja Toril lõppesid hobuserautamise kursused.
* 24. oktoober – Tallinnas toimus üleriiklik paberi- ja kirjutustarvetega kauplejate päev.
* 25. oktoober – Enn Murdmaa valiti Õpetajate Koja esimeheks.
* 27. oktoober – Johan Pitka annetas Tallinna Kaarli kogudusele Allveelaevastiku Sihtkapitali kinnisvaramärgi.
* 31. oktoober – endine Suurbritannia saadik Edmund Monson lahkus Eestist.
* 31. oktoober – Tartus pandi nurgakivi Vanemuise uuele hoonele. Senine draamaetendusteks sobimatu teatrisaal korraldati ümber kontserdisaaliks, sõnalavastuste tarbeks üüriti tühjalt seisev Tartu saksa teater.
* 19. november – Tallinna saabus Saksa kergeristleja Leipzig.
* 20. november – Saksa kergeristleja Leipzig orkester andis Tallinnas Harjuvärava mäel vabaõhukontserdi.
* 3. detsember – Abruka saare riigimetsa kvartaal nr 26 võeti looduskaitse alla.
* 4. detsember – Tallinnas avati saksa raamatu ja raamatukunsti näitus.
*15. detsember – Eesti saadik Rudolf Möllerson esitas oma volitused Soome presidendile Kyösti Kalliole.
* 31. detsember – lõpetati V Riigikogu liikmete volitused.
*Detsembris valmis Tartus turuhoone.
*Detsembris ilmus mitu tähelepanuväärset teost, näiteks Friedebert Tuglase "Väike Illimar".

## Sündinud

* 6. jaanuar – Ludvík Daněk, Tšehhoslovakkia kergejõustiklane
* 12. jaanuar – David Papp, Eesti päritolu Rootsi merendusteadlane
* 31. jaanuar – Philip Glass, ameerika helilooja
* 12. veebruar – Charles Dumas, USA kõrgushüppaja
* 13. veebruar – Sigmund Jähn, Saksa kosmonaut
* 20. veebruar – Mihkel Loodus, eesti tõlkija ja ajakirjanik
* 8. aprill – Maila Rästas, eesti näitleja
* 14. aprill – Kari Tilk, eesti dekoraator
* 24. aprill – Mare Orgse, eesti pianist ja pedagoog
* 26. aprill – Liina Pihlak, eesti lavastuskunstnik
* 28. aprill – Saddam Hussein, Iraagi president
* 13. mai – Hando Kruuv, eesti vabadusvõitleja
* 16. juuni – Simeon II, Bulgaaria kuningas
* 23. juuni – Martti Ahtisaari, Soome poliitik, endine president
* 25. juuni – Albert Filozov, vene teatri- ja filminäitleja ning pedagoog
* 8. juuli – Einar Laigna, eesti vaimulik ja ohvitser
* 21. august – Gustavo Noboa, Ecuadori poliitik
* 26. august – Gennadi Janajev, Nõukogude Liidu poliitik
* 2. september – Derek Fowlds, inglise näitleja
* 4. september – Mikk Mikiver, eesti näitleja ja lavastaja
* 15. september – Fernando de la Rúa, Argentina poliitik
*21. november – Eili Annuk, eesti koorijuht
* 30. november – Ridley Scott, Inglise filmilavastaja
* 6. detsember – Hendrik Laur, eesti vaimulik
* 10. detsember – Karel Schwarzenberg, Tšehhi poliitik
* 16. detsember – Piia Sork, eesti metallikunstnik
* 21. detsember – Jane Fonda, ameerika näitleja
* 22. detsember – Eduard Uspenski, vene lastekirjanik
* 31. detsember – Anthony Hopkins, Walesi näitleja

## Surnud

*6. jaanuar – Joosep Teetsman, endine riigivanema teener
*26. jaanuar – Johannes Leopold Jüris, Majaomanikkude Koja esimees 
*3. veebruar – Mai Saar, eesti arst
*10. märts – Jevgeni Zamjatin, vene kirjanik
*15. märts – H. P. Lovecraft, ameerika õudusulmekirjanik.
*17. märts – Gustav Loorberg, endine Helme vallavanem
*21. märts – Mihkel Neps, endine Saare Maavalitsuse esimees
*25. märts – Dimitri Barkovski, eesti vaimulik
*27. märts – Aleksander Planken, eesti rohuteadlane
*9. aprill – Hans Kamar, riigivanema autojuht
*10. aprill – Peeter Piller, endine Petseri maavalitsuse esimees
*13. aprill – Ilja Ilf, vene kirjanik
*28. aprill – Netty Pinna, eesti näitleja
*30. mai – Madison Grant, USA eugeenik
*11. juuni – Hando Mugasto, eesti kunstnik
*12. juuni – Mihhail Tuhhatševski, Nõukogude Liidu marssal
*28. august – Felix-Jaan Raeksoo, Eesti politseinik
*8. september – Friedrich Simon, endine Tartu Ülikooli peahoone uksehoidja
*17. oktoober – Edgar Maring, Eesti politseinik
*21. oktoober – Roland Strunk, saksa ajakirjanik
*23. oktoober – Friedrich Karlson, eesti advokaat
*31. oktoober – Jüri Kark, eesti põllumees
*9. november – Ramsay Macdonald, Suurbritannia poliitik
*16. november – Eero Järnefelt, soome kunstnik
*19. november – Aleksander Sipelgas, eesti kirjanik ja tõlkija
*26. detsember – Jakob Rosenberg, eesti esperantist
*28. detsember – Maurice Ravel, prantsuse helilooja

## [[Nobeli auhind|Nobeli auhinnad]]
*füüsika – Clinton Joseph Davisson, George Paget Thomson
*keemia – Walter Haworth, Paul Karrer
*meditsiin – Albert von Szent-Györgyi Nagyrapolt
*kirjandus – Roger Martin du Gard
*rahu – Robert Cecil

## Viited

## Välislingid
*Eesti Kroonika 1937